Suchinthana/ta-wikipedia huggingface dataset:
சாமிக்கண்ணு

சாமிக்கண்ணு என்பவர் தமிழ்த் திரைப்பட நடிகர் ஆவார். இவர் 1954 ஆம் ஆண்டு புதுயுகம் என்ற திரைப்படத்தின் மூலம் தமிழ்த் திரையுலகில் அறிமுகமானார். இவர் அன்னக்கிளி, வண்டிச் சக்கரம், ஜானி, முள்ளும் மலரும், போக்கிரி ராஜா, சகலகலாவல்லவன், என் ராசாவின் மனசிலே, மகா பிரபு என பல திரைப்படங்களில் நடித்துள்ளார்.

வாழ்க்கை
சாமிக்கண்ணு 8 வயதில் நாடக குழுவில் இணைந்து நடிக்கத் தொடங்கினார். சாமிக்கண்ணு விசாலாட்சி என்பவரை திருமணம் செய்து கொண்டார்‌. இத்தம்பதிகளுக்கு விவேகானந்தன், தயானந்தன் என இரு மகன்களும், அம்பிகா, ராஜேஸ்வரி என இரு மகள்களும் உள்ளனர்.

மறைவு
சாமிக்கண்ணு சென்னை பள்ளிக்கரணையில் வசித்துவந்தார். இவர் ஜூன் 3, 2017 அன்று உடல்நலக்குறைவு காரணமாக இறந்தார்.

திரைப்படத்துறை 
இத்திரைப்படங்களின் பட்டியல் முழுமையானதல்ல. விரிவாக்கம் செய்யப்படலாம்.

1950களில்

1960களில்

1970s

1980s

1990s

ஆதாரங்கள்

தமிழ்த் திரைப்பட நடிகர்கள்
2017 இறப்புகள்
பழனி தொடருந்து நிலையம்

பழனி தொடருந்து நிலையம் (Palani railway station) தமிழகத்தின் மேற்குப் பகுதியில் அமைந்துள்ள பழனியின் மத சுற்றுலா நகரத்திற்கு சேவை செய்யும் ஒற்றை மின்சார தொடருந்து நிலையமாகும். இந்த தொடருந்து நிலையம், தென்னக இரயில்வே மண்டலத்தின் மதுரை தொடருந்து கோட்டத்தின் ஒரு பகுதியாக இந்த நிலையம் பொள்ளாச்சி-திண்டுக்கல் பிரிவில் உள்ளது.

மின்மயமாக்கல் 
பாலக்காடு சந்திப்பிலிருந்து இந்த நிலையம் வரை, இந்த ஒருவழிப்பாதை டீசல் பாதையிலிருந்து மின்சார பாதையாக மாற்றப்பட்டுள்ளது. இதில் பாலக்காடு நகரம், மீனாட்சிபுரம், பொள்ளாச்சி சந்திப்பு, உடுமலைப்பேட்டை மற்றும் பழனி போன்ற தொடருந்து நிலையங்கள் உள்ளன. இந்த தொடருந்து நிலையத்திலிருந்து திண்டுக்கல் சந்திப்பு வரை மின்மயமாக்கும் பணி இன்னும் முடிக்கப்படவில்லை.

தொடருந்துகள் 
பழனி தொடருந்து நிலையம் வழியாக தற்போது இயக்கப்படும் தொடருந்து சேவைகள் வருமாறு:-

அதிவிரைவு தொடருந்துகள் 
 22651 - எம்ஜிஆர் சென்னை சென்ட்ரல் (MAS) முதல் பாலக்காடு சந்திப்பு (PGT)
 22652 - பாலக்காடு சந்திப்பு (PGT) முதல் MGR சென்னை சென்ட்ரல் (MAS)

மெயில்/விரைவு தொடருந்துகள் 
 06029 - மேட்டுப்பாளையம் (MTP) முதல் திருநெல்வேலி சந்திப்பு (TEN) வழியாக தென்காசி சந்திப்பு (TSI)
 06030 - திருநெல்வேலி சந்திப்பு (TEN) முதல் மேட்டுப்பாளையம் (MTP) வரை தென்காசி சந்திப்பு (TSI)
 16343 - அமிர்தா எக்ஸ்பிரஸ் (திருவனந்தபுரம் சந்திப்பு (TVC) முதல் மதுரை சந்திப்பு (MDU))
 16344 - அமிர்தா எக்ஸ்பிரஸ் (மதுரை சந்திப்பு (MDU) முதல் திருவனந்தபுரம் சந்திப்பு (TVC))
 16731 ​​- பாலக்காடு சந்திப்பு (PGT) முதல் திருச்செந்தூர் (TCN)
 16732 - திருச்செந்தூர் (TCN) முதல் பாலக்காடு சந்திப்பு (PGT)

முன்பதிவு செய்யப்படாத தொடருந்துகள் 
 06462 - பழனி (PLNI) முதல் கோயம்புத்தூர் சந்திப்பு (CBE)
 06479 - பழனி (PLNI) - மதுரை சந்திப்பு (MDU) எக்ஸ்பிரஸ் சிறப்பு
 56608 - பழனி (PLNI) முதல் கோயம்புத்தூர் சந்திப்பு (CBE) (பயணிகள்)
 56623 - பழனி (PLNI) முதல் மதுரை சந்திப்பு (MDU) (பயணிகள்)

வண்டிகளின் வரிசை

மேற்கோள்கள் 

திண்டுக்கல் மாவட்டத்திலுள்ள தொடருந்து நிலையங்கள்
மதுரை தொடருந்து கோட்டம்
வாணி ஹரிகிருஷ்ணா

வாணி ஹரிகிருஷ்ணா ()  இந்திய திரைப்படப் பின்னணிப் பாடகி மற்றும் இசை இயக்குநர் ஆவார்.துவக்கத்தில் கன்னடத் திரைப்படங்களில் பணியாற்றிய இவர் பின்னர்  தென் இந்தியப் படங்களில் பணிபுரியத் தொடங்கியார். திரைப்படப் பின்னணிப் பாடகி ஆவதற்கு முன்  பல பக்தி பாடல்களை தாமே எழுதி, இசையமைத்து பாடியுள்ளார். இந்தி லின்ன பிரீத்தியா என்ற கன்னட மொழி திரைப்படத்தில் மதுவன காிதாரே என்ற பாடலுக்கு கர்நாடக மாநில அரசு விருதினைப் பெற்றுள்ளார். தற்போது ஜீ தொலைக்காட்சியின் ச-ரி-க-ம-ப இசைப் போட்டி நிகழ்ச்சியின் நடுவராக குழுவில் ஒருவராக செயல்பட்டு வருகிறார்.

குடும்பம் 
வாணி பாரம்பரிய இசைக்கலைஞர்களின் குடும்பத்தில் பிறந்தார். பானுமதி இராமசாமி என்ற தாயாரும் வீனா நாகராஜ் என்ற சகோதரியும் இவருன்னு உள்ளனர்.  இவரது தாத்தா ஜி.கே.வெங்கடேஷ் கன்னட சினிமாவின் இசை அமைப்பாளராக இருந்துள்ளார். 1993-94 ஆண்டுகளில் ஒரே இசைக்குழுவில் இணைந்து பணியாற்றிய கீபோர்டு கலைஞரும், இசையமைப்பாளரும், திரைப்படப் பின்னணிப் பாடகருமான வி.ஹரிகிருஷ்ணாவை திருமணம் செய்து கொண்டார். கணவர் ஹரிகிருஷ்னா 2013 ஆம் ஆண்டு “டி-பீட்ஸ்” என்ற இசை நிறுவனத்தை தொடங்கிார். இவருக்கு ஆதித்யா என்ற மகன் உள்ளார். ஆதித்யா பியானோ இசையில் அதிக ஈடுபாடு உடையவராவார்.

திரைப்பட விவரங்கள் 
வானி ஹரிகிருஷ்ணா 25 க்கும் மேற்பட்ட கன்னடத் திரப்படங்களில் பின்னணி பாடியுள்ளார்.  2015 ஆம் ஆண்டு வெளிவந்த ராணா, 2008 ஆம் ஆண்டு வெளிவந்த இந்தி நின்ன பிரீத்தியா 2011 ல் வெளிவந்த சாரதி ஆகிய திரைப்படங்களில் இவா் பாடிய பாடல்கள் இவரைப் பிரபலம் அயைச் செய்தன.

ஒரு இசையமைப்பாளராக

ஒரு பாடகராக

விருதுகள் 

வெற்றி - சிறந்த பெண் பின்னணிப் பாடகிக்கான கர்நாடகா மாநில திரைப்பட விருது-பாடல்: “மதுவன கரிதரே” படத்தில் இருந்து இந்தி நின்ன பிரீத்தியே எழுதியவர் ஜெயந்த் கைக்கினி மற்றும் இசையமைத்தவர் சாது கோகிலா.

வெற்றி -  சிறந்த பெண் பின்னணி பாடகருக்கான சுவர்னா திரைப்பட விருது 2011. சாரதி  என்ற திரைப்படத்திலிருந்து  ஹாகோ ஹீஹோ  என்ற பாடல். நாகேந்திர பிரசாத் எழுதிய இந்தப் பாடலுக்கு வி. ஹரிகிருஷ்ணா இசையமைத்துள்ளார்

வெற்றி - சிறந்த பெண் பின்னணி பாடகருக்கான சுவர்னா திரைப்பட விருது 2011. ஆதுரி என்ற திரைப்படத்திலிருந்து ”முசஞ்சே வீலிலி” என்ற அர்ஜீன் எழுதிய  பாடலுக்கு வி. ஹரிகிருஷ்ணா இசையமைத்துள்ளார்.

வெற்றி - மிர்ச்சி இசை விருது -தெற்கு   'சிறந்த பெண் பின்னணிப் பாடகி 2012' ஆதுரி என்ற திரைப்படத்திலிருந்து ”முசஞ்சே வீலிலி” என்ற அர்ஜீன் எழுதிய  பாடலுக்கு வி. ஹரிகிருஷ்ணா இசையமைத்துள்ளார்.

வெற்றி - சிறந்த பெண் பின்னணிப் பாடகிக்கான தென் இந்திய சர்வதேச திரைப்பட விருது  ஆதுரி என்ற திரைப்படத்திலிருந்து ”முசஞ்சே வீலிலி” என்ற அர்ஜீன் எழுதிய  பாடலுக்கு வி. ஹரிகிருஷ்ணா இசையமைத்துள்ளார்.

பரிந்துரைப்பு- சிறந்த பெண் பின்னணிப் பாடகிக்கான பிலிம்பேர் விருதுக்கு பரிந்துரைக்கப்பட்டாா். ஆதுரி என்ற திரைப்படத்திலிருந்து ”முசஞ்சே வீலிலி” என்ற அர்ஜீன் எழுதிய  பாடலுக்கு வி. ஹரிகிருஷ்ணா இசையமைத்துள்ளார்.

வெற்றி -  சிறந்த பெண் பின்னணிப் பாடகிக்கான தென் இந்திய சர்வதேச திரைப்பட விருது பாடல்: "பீரி யாரோ  படம்: கட்டிப்பிடி

மேற்கோள்கள்

வெளி இணைப்புகள் 

 வாணி ஹரிகிருஷ்ணாவின் வெற்றி

கன்னடத் திரைப்பட இசையமைப்பாளர்கள்
வாழும் நபர்கள்
நீனா (தமிழ் நடிகை)

நீனா (பிறப்பு அக்டோபர் 1981) என்பவர் தமிழ் நடிகை ஆவார். இவர் குழந்தை நட்சத்திரமாக நடிக்க தொடங்கினார். 1997 இல் வெளிவந்த விடுகதை திரைப்படத்தில் நடித்தமைக்காக கவனம் பெற்றார்.

திரைத்துறை
நீனா குழந்தை நட்சத்திரமாக 1990 இல் வசந்த் 
இயக்கத்தில் வெளிவந்த கேளடி கண்மணி திரைப்படத்தில் நடித்தார். 
பிறகு செல்வா இயக்கிய நீலா மாலா நாடகத்தில் நடித்தார்..

திரைப்படவியல்

தொலைக்காட்சி தொடர்கள்

ஆதாரங்கள்

வாழும் நபர்கள்
தமிழ்த் திரைப்பட நடிகைகள்
சென்னை நடிகைகள்
1981 பிறப்புகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
ஹேமலதா (பாடகி)

ஹேமலதா (பிறப்பு: 16 ஆகத்து 1954, ஹைதராபாத்) ஓர் இந்திய இந்தி திரைப்படப் பின்னணிப் பாடகி   ஆவார்   1970 களின் பிற்பகுதியில் இவரது பாடல்கள் மிகவும் பிரபலமாவை. பாரம்பரிய இசையில் நன்கு பயிற்சி பெற்ற இவர். திரைப்படம், இசை நிகழ்ச்சிகள், தொலைக்காட்சி போன்றவற்ற தனது நிகழ்ச்சிகளை நடத்தியுள்ளார்..

1977-81 காலகட்டத்தில் இவர் சிறந்த பின்னணிப் பாடகிக்கான பிலிம்பேர் விருதுக்கு ஐந்து முறை பரிந்துரைக்கப்பட்டார்.  1977 ல் சிச்சார் என்ற இந்தி திரைப்படத்தில் ரவீந்திர ஜெயின் இசையமைப்பில் கே. ஜே. யேசுதாசுடன் இனைந்து பாடிய து ஜோ மேரே சுர் மெய்ன் என்ற பாடலுக்காக இவருக்கு பிலிம்பேர் விருது வழங்கப் பட்டது.

ஆரம்ப வாழ்க்கை மற்றும் பின்னணி 
லதா பட் என்ற இயற்பெயர் கொண்ட ஹேமலதா ஹைதராபாத்தில்   ஒரு கட்டுப்பாடான மார்வாரி, பிராமண குடும்பத்தில்   பிறந்தார்.  பின்னர்  குழந்தை பருவத்தை கல்கத்தாவில்.கழித்தார்.

ஹேமலதாவிற்கு ஏழு வயது இருக்கும் போது    கொல்கத்தாவின் ரவிந்திரா விளையாட்டரங்கில் மிகப்பெரிய பார்வையாளர் கூட்டத்தின் முன் நடத்தப்பட்ட பிரம்மாண்ட இசைக் கச்சேரியில் தந்தையின் சீடரான கோபால் மால்லிக் இவரது பாடும் திறமையை அங்கீகரிக்கும் விதமாக பாட வாய்ப்பளித்தார். பின்னா் அவரது தந்தை  மும்பை  செல்வதற்கு  அனுமதி அளித்தார். மும்பை செல்வதற்கு முன் இடைப்பட்ட காலத்தில் இசையமைப்பாளர்  ரவீந்திர ஜெயின் இசையில் மேற்படிப்பு படிப்பதற்காக கொல்கத்தா வந்தார். தினமும்  குரு பண்டிட்  ஜெய்சந்த் பட்டிடம் இசைப் பயிற்சிக்காக அவரது இல்லத்திற்து வந்தார். இசைப்பயிற்சிக்குப் பின் தனது சொந்தமான வங்காள  இசையமைப்பை ஹார்மோனியம் கொண்டு உருவாக்குவார். அப்போது  12 வயதான ஹேமலதாவும் அவா்களுடன் இணைந்து பாடுவார். தாயார் அம்பிகா பட்டும் இவாின் இசை ஆா்வத்தை ஊக்கப்படுத்தினார். .

வாழ்க்கை

ஆரம்ப வாழ்க்கை 
1966 ல், அவரது குடும்பம்  மும்பை சென்றடைந்து அங்கு தெற்கு மும்பையின் கிர்கானில் வசிந்து வந்தனர். மும்பையில் வசிக்கும் போது. பிரபல இந்துஸ்தானி தபலா இசைக்கலைஞர் அல்லா ரக்கா கானை  சந்தித்தனர். பின்னர் அவரது குடும்பம் மும்பை   மாகிமுக்கு இடம் மாறியது. அடுத்து, அவர்கள்  உஸ்தாத்  ராயிசு கானை சந்திந்து  அவரிடம்   கஸல் பாடலைக் கற்றறிந்தார்.

இசை இயக்குநர் நௌசத் அலி அழைப்பினை பேரில் அவரை சந்தித்தார். அப்பொழுது அவருடைய குரல் வளத்தால் மிகவும் கவரப்பட்ட நௌசத் அலி அவருக்கு திரைப்படம் சாரா இசையமைப்பு ஒன்றில் பாட வாய்ப்பளித்தால். இதில் திருப்தியடைந்து குரல் முதிர்ச்சியடையும் வரை பொறுத்திருக்க ஆலோசனை வழங்கி அவர் பின்னர் திரைப்படத்தில் பாட வாய்ப்பளிப்பதாகவும் உறுதியளித்தார். பின்னர் நௌசத் அலியிடம் பாட ஐந்து வருடங்கள் பாட ஒப்பந்தம் செய்யப்பட்டார். நௌசத்தின் வழக்கமான பின்னணிப் பாடல் பயிற்சியை தொடங்கிய ஹேமலதா பின்னர் நௌசத் அலியால் பின்னணிப்பாடல் உலகிற்கு அறிமுகப்படுத்தப்பட்டவர் என ஊடகச் செய்திகளில் பேசப்பட்டார்.

இசை இயக்குநர் ரோஷன் அழைப்பின் பேரில் 1967 ஆம் ஆண்டு மும்பையின் சண்முகானநதா அரங்கத்தில் நடைபெற்ற ரோஷன் இரவுகள் இன்ற இசைக் கச்சேரியில் பாடினார். அதே வாரத்தில் ரூப் ரூப்பையா திபை்படத்திற்காக  காமோஷ் மெயின் புர்ஜோஷ் என்ற தனது முதல் பாடலை உஷா கண்ணா இசையமைப்பில் பாடினார். 1968 ஆம் ஆண்டு  ஏன் பூல் ஏக் ஃபூல் என்ற திபை்படத்தின் துஸ பைசே மெயின் ராம் லே லோ என்ற பாடலே முதன் முதலில் ளெியிடப்பட்ட பாடலாகும். 14 ஆவது வயதில் இசை அமைப்பாளர் கய்யாமின் கஸல் பாடல் ஒன்றில் பாட ஹேமலதாவிற்கு வாய்ப்பு வழங்கப்பட்டது.

மேற்கோள்கள் 

1954 பிறப்புகள்
வாழும் நபர்கள்
நகர் பிராமணர்கள்

நகர் பிராமணர்கள் (Nagar Brahmin) என்பவர்கள் குசராத்தில் அதிகமாக காணப்படுகிறார்கள். மேலும், ராஜஸ்தான், மால்வா மற்றும் மகாராட்டிரா, மத்தியப் பிரதேசம், உத்தரபிரதேசம், பீகார்  ஆகிய மாநிலங்களிலும் வடக்கில் அரியானா, கிழக்கில் மேற்கு வங்கம் மற்றும் தெற்கில் கர்நாடகா ஆகிய பகுதிகளிலும் இவர்கள் காணப்படுகின்றனர். வட இந்தியாவில், இவர்கள் ஆடிச்சியா, பர்தாய் மற்றும் பாராய் (பொதுவாக சௌராசியா என்று அழைக்கப்படுபவர்) துணை சாதிகளுடன் சேர்ந்து பயாஸ் பிராமண சமூகத்தை உருவாக்குகிறார்கள்.

தோற்றம் 
நகர்களின் மிகப் பழமையான கணக்கு ஒரு இந்து மத புராணமான கந்த புராணத்தின் ஒரு பகுதியான  நகர காண்டத்தில் விவரிக்கப்பட்டுள்ளது.

நகர் இளவரசர்கள் 
ஒரு சில நகர் குடும்பங்கள் (சிறு) சுதேச மாநிலங்களின் தலைவர்களாக மாறின. குறிப்பாக குஜராத்தி தீபகற்பத்தில் கத்தியாவரின் சோரத் பிராண்த்: குபா மாநிலம் மற்றும் வசாவத் ஆகிய இரண்டிலும்.

சமூக அந்தஸ்து 
1947இல் சுதந்திரம் பெற்ற உடனேயே, நடுத்தர வர்க்கத்தை உருவாக்கிய மற்றும் பாரம்பரியமாக " நகர்ப்புற மற்றும் தொழில்முறை " (மருத்துவர்கள், வழக்கறிஞர்கள், ஆசிரியர்கள், பொறியாளர்கள் போன்ற தொழில்களைப் பின்பற்றி வந்த இந்திய உயர் சாதியினரைப் பற்றி இந்தியாவில் வளரும் சங்கங்களின் ஆய்வு மையத்தின்  முன்னாள் இயக்குநர் தி.எல்.ஷெத், இவர்களை பட்டியலிடுகிறார் . இந்த பட்டியலில் குஜராத்தைச் சேர்ந்த நகர் பிராமணர்கள் இருந்தனர் ; தென்னிந்திய பிராமணர்கள்; வட இந்தியாவைச் சேர்ந்த பஞ்சாபி கத்ரிகள், காஷ்மீரி பண்டிதர்கள் மற்றும் காயாஸ்தாக்கள் ; மகாராட்டிராவைச் சேர்ந்த சித்பவன்கள் மற்றும் சி.கே.பி.க்கள் ( சந்திரசேனியா காயாஸ்த பிரபாஸ்); புரோபாசி மற்றும் பத்ரலோக் வங்காளிகள்; முஸ்லீம் மற்றும் கிறிஸ்தவ சமூகங்களின் பார்சிகள் போன்றவர்கள். பி.கே.வர்மாவின் கூற்றுப்படி, "கல்வி என்பது இந்த அடுக்கு இந்திய உயரடுக்கை ஒன்றிணைக்கும் ஒரு பொதுவான நூலாகும்", மேலும் இந்த சமூகங்களைச் சேர்ந்த அனைத்து உறுப்பினர்களும் ஆங்கிலத்தைப் படிக்கவும் எழுதவும் தெரிந்திருந்தனர். இவர்கள் அனைவரும் பள்ளிக்கு வெளியே கல்வி கற்றவர்கள் ஆவர்.

மேற்கோள்கள்

வெளி இணைப்புகள் 

Nagar.org

பிராமணர்
இனங்கள்
நாகலிங்கம் (திரைப்படம்)

நாகலிங்கம் என்பது 2000 இல் வெளிவந்த தமிழ்த் திரைப்படமாகும். இத்திரைப்படத்தினை பாபு கணேஷ் திரைக்கதை எழுதி இயக்கியிருந்தார். அத்துடன் இப்படத்தில் நடித்தும், இசைத்தும், நடன ஆசிரியராகவும் பணியாற்றினார். இத்திரைப்படத்தில் ரவளி, நீனா மற்றும் பப்லு பிரித்திவிராஜ் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படம் 23 ஜூன், 2000 இல் வெளிவந்தது.

நாகலிங்கம் ஒரு பக்திப் படமாகும். இந்த திரைப்படம் வெளியிடுவதற்கு முன்னர் பத்திரிகைகளுக்கு அளிக்கப்பட்ட அறிக்கைக்காக புகழ்பெற்றது. திரைப்படத்தின் காட்சிகளுக்கு ஏற்ற வாசனை திரையரங்குகளில் வெளியாகும் என்றும், இவ்வாறு வெளியிடப்படும் முதல் தமிழ்ப் படம் இது என்று அதில் கூறப்பட்டிருந்தது. இந்த படம் 2000 ஜூனில் மோசமான விமர்சனங்களுடன் வெளியிடப்பட்டு, வணிக ரீதியாக தோல்வியடைந்தது.

நடிகர்கள்
பாபு கணேஷ் - நாகலிங்கம்
ரவளி - பிரியா
நீனா - நாககன்னி
பப்லு பிரித்திவிராஜ் - ராஜா

மேற்கோள்கள்

வெளி இணைப்புகள்

இந்தியத் தமிழ்த் திரைப்படங்கள்
2000 தமிழ்த் திரைப்படங்கள்
இந்து பக்தி திரைப்படங்கள்
ரவளி

ரவளி என்பவர் இந்திய திரைப்பட நடிகையாவார். இவர் தெலுங்கு, தமிழ், கன்னடம், மலையாளம் மற்றும் இந்தி திரைப்படங்களில் நடித்துள்ளார். அத்துடன் தொலைக்காட்சி தொடர்களிலும் நடித்துள்ளார். இவர் பிற மொழியில் சுபகன்சகலு, பெல்லி சண்டடி, வினோதம் மற்றும் மர்டு ஆகிய திரைப்படங்களில் நடித்தமையின் மூலம் அறியப்படுகிறார்.

திரைத்துறை
ரவளி தமிழில் பட்டத்து ராணி என்ற திரைப்படத்தின் மூலம் 1992 இல் அறிமுகமானார். இருப்பினும் விஜயகாந்த்தின் இணையாக திருமூர்த்தி என்ற படத்தில் நடித்த பின்பு தமிழின் கவனிக்கத்தக்க நடிகை ஆனார். அதன்பின்பு காந்தி பிறந்த மண், அபிமன்யு போன்ற பல படங்களில் நடித்தார். நாகலிங்கம் (திரைப்படம்) என்ற திரைப்படத்தில் நடித்தமைக்காக சம்பள பணம் தயாரிப்பாளரிடமிருந்து ரவளிக்கு கிடைக்கவில்லை. இது தொடர்பாக விஜயகாந்த் தலைமையில் இருந்த நடிகர் சங்கத்தினை அணுகி பெற்றுக்கொண்டார்.

தனிப்பட்ட வாழ்க்கை
ரவளி 9 மே 2007 இல் நீலி கிருஷ்ணா என்பவரை திருமணம் செய்து கொண்டார். இத்தம்பதிதளுக்கு இரு பெண் குழந்தைகள் உள்ளனர்.

அரசியல்
ரவளி 02 மார்ச் 2009 இல் தெலுங்கு தேசம் கட்சியில் சேர்ந்தார். இவர் தெலுங்கு தேசம் கட்சியின் தலைவரான சந்திரபாபு நாயுடுவை ஐதராபாத்தில் சந்தித்து பேசிய பின்பு, ஊடகங்களுக்கு தெரிவித்தார்.

திரைப்படங்கள்

தொலைக்காட்சி நிகழ்ச்சிகள்

References

வெளி இணைப்புகள்

https://www.filmibeat.com/celebs/ravali/filmography.html

தமிழ்த் திரைப்பட நடிகைகள்
வாழும் நபர்கள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
கிருஷ்ணா மாவட்ட நபர்கள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
1972 பிறப்புகள்
எகிப்தின் ஆறாம் வம்சம்

பண்டைய எகிப்தின் ஆறாம் வம்சம் (Sixth Dynasty of ancient Egypt) (Dynasty VI) எகிப்தின் மூன்றாம் வம்சம், நான்காம் வம்சம் மற்றும் ஐந்தாம் வம்சத்தவருக்குப் பின்னர் பழைய எகிப்திய இராச்சியத்தை,   கிமு  2345 முதல் கிமு 2181 முடிய 164 ஆண்டுகள் ஆண்ட அரசமரபினர் ஆவர்.  ஆறாம் வம்சத்தவர்களின் தலைநகரம் மெம்பிஸ் நகரம் ஆகும்.

ஆறாம் வம்ச பார்வோன்கள் 
 தேத்தி - கிமு 2345 – கிமு 2333 
 இராணி செசெசெட்
 யுசர்கரே - கிமு 2333 – கிமு 2331
 முதலாம் பெப்பி - கிமு  2331 – கிமு 2287
 இரண்டாம் பெப்பி  - கிமு 2319 – 2224
 முதலாம் மெரேன்ரே - கிமு 2287 – 2278 
 இரண்டாம் மெரேன்ரே

பண்டைய எகிப்திய வம்சங்கள்
பண்டைய எகிப்திய அரசமரபுகள்
 பாரோக்களின் பட்டியல்

பண்டைய எகிப்தின் வரலாற்றுக் கால வரிசை
 எகிப்தின் துவக்க கால அரச மரபுகள் (கிமு 3150 - கிமு 2686)
 பழைய எகிப்து இராச்சியம் (கிமு 2686 –  கிமு 2181)
 எகிப்தின் முதல் இடைநிலைக் காலம் -  (கிமு 2181 -  கிமு 2055)
 எகிப்தின் மத்தியகால இராச்சியம் -(கிமு 2055 – கிமு 1650)
 எகிப்தின் இரண்டாம் இடைநிலைக் காலம் - (கிமு 1650 - கிமு 1580)
 புது எகிப்து இராச்சியம் (கிமு 1550  –  1077)
 எகிப்தின் மூன்றாம் இடைநிலைக் காலம் -  (கிமு 1100 – கிமு 650)
 பிந்தைய கால எகிப்திய இராச்சியம் -  (கிமு 664  - கிமு 332)
 கிரேககர்களின்  மாசிடோனியாப் பேரரசு -கிமு 332–  கிமு 305
 கிரேக்கர்களின் தாலமைக் பேரரசு - (கிமு 305 – கிமு 30)

மேற்கோள்கள்

ஆதார நூற்பட்டியல் 

பண்டைய எகிப்து
பண்டைய எகிப்திய அரசமரபுகள்
திக்குறிச்சி

திக்குறிச்சி கிராமம் தமிழ்நாட்டின் கன்னியாகுமரி மாவட்டத்தின் விளவங்கோடு தாலுகாவின் கிழக்கு பகுதியில் அமைந்துள்ளது. திக்குறிச்சி அண்டை கிராமங்களில் சில ஞாறாம்விளை, பேரை, நெல்லிக்காய்விைள, ஆலுவிளை, முதலியவை ஆகும். திக்குறிச்சி பாகோடு பேரூராட்சியின் ஓரு பகுதியாகும்.

திக்குறிச்சியின் சிறப்பு

திக்குறிச்சியின் சிறப்பு கன்னியாகுமரி மாவட்டத்தில் 12 சிவாலய ஓட்டங்களில் 2வது சிவாலயம் திக்குறிச்சியில் அமைந்துள்ளது.

திக்குறிசி சுகுமாரன்

திக்குறிசி சுகுமாரன் மலையாள இயக்குநரும், நடிகரும், திரைப்படத் தயாரிப்பாளரும் ஆவார். இந்திய அரசின் உயரிய விருதான பத்மசிறீ விருதினைப் பெற்றார். எழுநூற்றுக்கும் அதிகமான திரைப்படங்களில் நடித்தார்.

சான்றுகள்

கன்னியாகுமரி மாவட்டத்திலுள்ள கிராமங்கள்
யுவான்போ சாங்

யுவான்போ சாங்  (Yuanbo Zhang) என்பவர் ஒரு பருப்பொருள் தொடர்பு இயற்பியலாலர் ஆவார். பீக்கிங் பல்கலைக்கழகத்தில் யுவான்போ இயற்பியல் பயின்றார். 2000 ஆம் ஆண்டில் இளம் அறிவியல் பட்டத்தையும், 2006 ஆம் ஆண்டில் கொலம்பியா பல்கலைக்கழகத்தில் இயற்பியலாலர் பிலிப் கிம் மேற்பார்வையில் ஆய்வு மேற்கொண்டு முனைவர் பட்டத்தையும்  பெற்றார். கார்பனின் புறவேற்றுமை வடிவமான கிராபீன் தொடர்பான ஆய்வில் இவர்கள் ஈடுபட்டனர். கிட்டத்தட்ட இதே நேரத்தில் கீம் மற்றும் நோவோசெலோவ் ஆகியோரும் இதே ஆராய்ச்சியில் இவர்களும் ஈடுபட்டுக் கொண்டிருந்தனர். சாங் பெர்க்லி நகரத்தின் கலிபோர்னியா பல்கலைக்கழகத்தில் அடிப்படை அறிவியல் ஆய்வு உறுப்பினராக 2009 ஆம் ஆண்டு வரை பணியாற்றினார். 2009 ஆம் ஆண்டு இவர் பியுடான் பல்கலைக்கழகத்தில் ஆசிரியப் பயிற்றுநராக பணியில் சேர்ந்தார். 2010 ஆம் ஆண்டு இவருக்கு தூய மற்றும் பயன்பாட்டு இயற்பியல் அனைத்துலக ஒன்றியத்தின் இளம் விஞ்ஞானி பரிசு கிடைத்தது..

மேற்கோள்கள் 

வாழும் நபர்கள்
சீன இயற்பியலாளர்கள்
சீன அறிவியலாளர்கள்
கொலம்பியா பல்கலைக்கழக முன்னாள் மாணவர்கள்
வில்லியம் பியர்சன்

வில்லியம் ரேமண்டு பியர்சன் (William Raymond Pearson) என்பவர் வர்கினியா பல்கலைக்கழகத்தின் மருத்துவப் பிரிவில் உயிர் வேதியியல் மற்றும் மூலக்கூற்று மரபியல் பாடங்களைப் பயிற்றுவிக்கும் ஒரு பேராசிரியர் ஆவார். உட்கரு அமிலங்களின் வரிசைமுறை வடிவத்திற்காக பியர்சன் நன்கு அறியப்படுகிறார்.

கணக்கீட்டு உயிரியல் மற்றும் உயிர் தகவலியல் ஆகிய துறைகளில் அளித்த மிகப்பெரிய பங்களிப்பிற்காக 2018 ஆம் ஆண்டு இவர் கணக்கீட்டு உயிரியல் அனைத்துலக சமூகத்தின் உறுப்பினராக தேர்ந்தெடுக்கப்பட்டார்.

பியர்சன் இலினொய் அர்பானா-சாம்பேன் பல்கலைக்கழகத்தில் வேதியியல் பாட்த்தில் இளம் அறிவியல் பட்டம் பெற்றார். 1977 ஆம் ஆண்டு கலிபோர்னியா தொழில்நுட்பக் கழகத்தில் முனைவர் பட்டம் பெற்றார். தொடர்ந்து யான்சு ஆப்கின்சு பல்கலைக்கழகத்தில் முனைவர் பட்டத்திற்கு அடுத்த நிலையிலான ஆய்வை முடித்தார்.

மேற்கோள்கள் 

வாழும் நபர்கள்
அறிவியலாளர்கள்
அனுபமா தேஷ்பாண்டே

அனுபமா தேஷ்பாண்டே பாலிவுட் திரைப்படப் பின்னணிப் பாடகி ஆவார். 1984 ஆம் ஆண்டு வெளியான சோகினி மஹிவால் என்ற திரைப்படத்தில் சோஹினி சினாப் டே என்ற பாடலுக்காக சிறந்த பின்னணிப் பாடகிக்கான பிலிம்பேர் விருதினைப் பெற்றுள்ளார்.

மேற்கோள்கள்   

1953 பிறப்புகள்
வாழும் நபர்கள் 
இந்தியத் திரைப்படப் பாடகர்கள்
இந்தியப் பாடகிகள்
காயத்திரி கோவிந்த்

காயத்திரி கோவிந்த் (Gayathri Govind) ஓர் இந்திய பரதநாட்டியக் கலைஞர் ஆவார். நடன அமைப்பாளர் மற்றும் நடிகராகவும் இவர் இயங்கி வருகிறார். 2008 ஆம் ஆண்டு ஆசியாநெட் தொலைக்காட்சி நடத்திய தகதிமி என்ற நடனப் போட்டி நிகழ்ச்சியில் இவர் வெற்றி பெற்றார்.

பரதநாட்டியம், மோகினியாட்டம், குச்சிப்புடி, ஓட்டன் துள்ளல், கதகளி, கதக் கேரள நடனம் போன்ற பல நடன வகைகளில் இவர் பயிற்சி பெற்றிருந்தார். தனது நான்கு வயது முதற்கொண்டே காயத்திரி இந்தியாவிலும் வெளிநாடுகளிலும் நடனநிகழ்ச்சிகளில் பங்கேற்று வருகிறார். ஒரு நடன அமைப்பாளராகவும் திகழும் இவர் திருவனந்தபுரத்தில் சில்வர் சிடீரிக் என்ற ஒரு நடனக் குழுவையும் தனியாக வைத்துள்ளார்.". கைரளி தொலைக்காட்சி, ஆசியாநெட் தொலைக்காட்சி, சூர்யா தொலைக்காட்சி போன்ற பல தொலைக்காட்சிகளின் நிகழ்ச்சிகளில் காயத்திரி தொகுப்பாளினியாகவும் பணிபுரிந்துள்ளார்.

மேற்கோள்கள் 

வாழும் நபர்கள்
இந்தியப் பாரம்பரிய பெண் நடனக் கலைஞர்கள்
திருவனந்தபுரம் மாவட்ட நபர்கள்
பரதநாட்டியக் கலைஞர்கள்
ஊர்மிளா உன்னி

ஊர்மிளா உன்னி (Urmila Unni) ஓர் பாரம்பரிய நடனக் கலைஞரும், மலையாள நடிகையும் ஆவார்.   இவரின் மகள் உத்தரா உன்னி இவரும் ஒரு நடிகை ஆவார். இவர் பல மலையாள படங்களில் நடித்துள்ளார்.மேலும் தமிழ் மற்றும் இந்தி படங்களிலும் நடித்துள்ளார்.

சொந்த வாழ்க்கை 
திருவல்லா , நெடும்புரம் அரண்மனையில் கே. சி. அனுஜன்ராஜா கோட்டக்கல் கோவிலகம் மற்றும் நெடுபுரம் கொட்டாரத்தில் மனோரமா ஆகியோருக்கு மகளாக 1962 ஜூன் 14 இல் ஒரு அரச குடும்பத்தில் பிறந்தார். இவரது ஆரம்பக் கல்வி  திருச்சூர் குழந்தை இயேசு ஆங்கிலப் பள்ளியிலிருந்தது. பின்னர் ,திருச்சூர் சிறீ கேரள வர்மா கல்லூரியில் பட்டம் பெற்றார். இவர் மோகினியாட்டம், பரதநாட்டியம், கதகளி, வீணை ஆகியவற்றைக் கற்றுக்கொண்டார். இவர் ஒரு ஓவியரும் ஆவார்.

இவர் அங்காரத் ராமனுன்னி என்பவரை மணந்தார். நடிகையும் நடனக் கலைஞருமான உத்தரா உன்னி இவர்களது மகளாவார். தற்போது இவர்கள் எர்ணாகுளத்தில் உள்ள கடவந்த்ராவில் வசிக்கின்றனர். இவர்கள் பகுரைனில் "அங்கோபங்கா" என்ற நடனப் பள்ளியைத் தொடங்கியுள்ளனர்.  நடிகை சம்யுக்தா வர்மா இவரது மருமகள் ஆவார்.  ஊர்மிளா சினிமா கதை, பாஞ்சாலிகா போன்ற பத்திரிக்கையின் ஆசிரியராகவும் உள்ளார்.

மேற்கோள்கள்

வெளி இணைப்புகள்
 
 Urmila Unni at MSI
 Official website 

வாழும் நபர்கள்
கேரள நடிகைகள்
மலையாளத் திரைப்பட நடிகைகள்
இந்தியப் பாரம்பரிய பெண் நடனக் கலைஞர்கள்
20 ஆம் நூற்றாண்டின் இந்திய நடிகைகள்
இந்திய தொலைக்காட்சி நடிகைகள்
தமிழ்த் திரைப்பட நடிகைகள்
1962 பிறப்புகள்
மைதிலி குமார்

மைதிலி குமார் ஒரு நடனக்கலைஞகர், ஆசிரியர், மற்றும் நடன இயக்குநர். அவர் இந்திய பாரம்பரிய நடனமான  பரதநாட்டியம், குச்சிப்புடி, மற்றும் ஒடிஸி பாணிகளை நிகழ்த்திகிறார் .சான் ஜோஸின் அபிநயா நடன நிறுவனத்தின் நிறுவனர் மற்றும் அவர் கலிஃபோர்னியா பல்கலைக்கழகத்தில் நடனத்தில் விரிவுரையாளராக உள்ளார்.

மேற்கோள்கள்

இந்தியப் பாரம்பரிய பெண் நடனக் கலைஞர்கள்
பரதநாட்டியக் கலைஞர்கள்
குச்சிப்புடி நடனக் கலைஞர்கள்
ஒடிசி நடனக் கலைஞர்கள்
சந்தோசி மாதா

சந்தோசி மாதா (santosi mata) என்பவர் இந்திய பெண் கடவுள்களில் ஒருவர் ஆவார். சந்தோசி மாதா என்பதற்கு, 'சந்தோசத்தின் கடவுள்' அல்லது 'திருப்தியின் கடவுள்' என்பதாகப் பொருள். 
சந்தோசி மாதா 1960களில் இருந்து பெண் தெய்வமாகக் கருதப்பட்டு வருகிறார். இவரை தென்னிந்தியர்களைக் காட்டிலும் வட இந்தியர்களே அதிகமாக வணங்கி வருகின்றனர். பெண்கள் வருடத்தில் பதினாறு (16) வெள்ளிக் கிழமைகள் விரதம் இருந்து தங்களது பக்தியை வெளிப்படுத்துவர். இந்த விரதம் வட இந்தியாவில் மிகவும் பிரபலமானதாகக் கருதப்படுகிறது.

மேற்கோள்கள்

இந்து பெண் தெய்வங்கள்
கேப்ரியல் பேப்பில்லான்

கேப்ரியல் பேப்பில்லான் என்று தொழில் ரீதியாக அறியப்படும் கேப்ரியல் ஸ்ட்ராஸ்ஃபீல்ட்,விருது பெற்ற கெனடிய இசைக்கலைஞர் மற்றும் ஹாலிஃபாக்ஸை அடிப்படையாகக் கொண்ட பாடல் எழுத்தாளர் ஆவார்.

வாழ்க்கை வரலாறு

2015ம் ஆண்டில் அவர் தனது ஐந்தாவது ஆல்பமான 'தி டெம்பெஸ்ட் ஆஃப் ஓல்ட்' ஐ வெளியிட்டார்.இது கனேடிய தேசிய வளாக வானொலி,சிபிசி வானொலி 2 மற்றும் சர்வதேச ஐட்யூன்ஸ் பாடகர்கள்-பாடலாசிரியர்களின் தரவரிசையில் பட்டியலிடப்பட்டது.ஆண்டின் சிறந்த பதிவான இது 'நோவா ஸ்கோடியா' விருதை வென்றது.மேலும் அவர் மூத்த இசை மேலாளர் பீட்டர் ஜென்னருடன் பணிபுரிய தொடங்கினார்.அவர் தனது ஆறாவது ஆல்பமான 'கீப் தி ஃபயர் ஐ வெளியிட்டார்.இந்த ஆல்பம் நான்கு இசை நோவா ஸ்கோடியா விருதுகள் மற்றும் கனடிய நாட்டுப்புற இசை விருதுக்கு பரிந்துரைக்கப்பட்டது.பாப்பில்லோனின் ஏலாவது ஆல்பமான 'ஸவ்ட்(shout)' 2019ல் வெளியிடப்பட்டது.

பாப்பில்லோனின் ஆல்பங்களின் பாடல்கள் கனடா,அமெரிக்கா,ஆஸ்திரேலியாவில் பல்வேறு திரைப்படங்கள் மற்றும் தொலைக்காட்சி நிகழ்ச்சிக்களில் வெளிவந்துள்ளன.

கனேடிய ப்ராட்காஸ்டிங் கார்ப்பரேசன் 'கியு'வின் தொகுப்பாளரான டாம்பவர் ,"பாப்பிலோனை நாட்டின் மிகச்சிறந்த எழுத்தாளர்களுள் ஒருவர்" என்று அழைத்தார்.படைப்புகள்:'

மேற்கோள்கள்

வாழும் நபர்கள்
கனேடிய இசைக் கலைஞர்கள்
தி பவர் (ஆல்டர்மேன் நாவல்)

தி பவர் என்பது பிரித்தானிய எழுத்தாளர் நவோமி ஆல்டர்மேன் எழுதிய 2016 அறிவியல் புனைக்கதை நாவல் ஆகும். பெண்கள் தங்கள் விரல்களிலிருந்து மின் அழுத்த ஆற்றலை விடுவிக்கும் திறனை வளர்த்துக்கொள்வதே இதன் மையக் கருத்தாகும். இச்சக்தியின் காரணமாக அவர்கள் ஆதிக்கம் செலுத்தும் பாலினமாக மாறுகிறார்கள் என்பதை இந்நாவல் சித்தரிக்கிறது. 

ஜூன் 2017 இல், தி பவர் நாவலானது புனைகதைக்கான பெய்லிஸ் மகளிர் பரிசை வென்றது. இந்த புத்தகத்தை தி நியூயார்க் டைம்ஸ் 2017 இன் 10 சிறந்த புத்தகங்களில் ஒன்றாக தேர்வு செய்தது.

மேற்கோள்கள்
டிசம்பர் 2017 இல், முன்னாள் அமெரிக்க ஜனாதிபதி பராக் ஒபாமா தி பவர் புத்தகத்தை "2017 ஆம் ஆண்டின் வெளியான புத்தகங்களில் தனக்கு பிடித்தமான ஒன்று" எனக் கூறியிருந்தார்.

இவற்றையும் காண்க

மேற்கோள்கள்

நூலட்டை விடுபட்ட நூல்கள்
சானோ குரானா

சானோ குரானா (Shanno Khurana) (பிறப்பு: 1927) இவர் பாரம்பரிய இந்துஸ்தானி சையின் ராம்பூர்-சகாசுவன் கரானாவில் ஒரு பிரபலமான இந்திய பாரம்பரிய பாடகரும் மற்றும் இசையமைப்பாளரும் ஆவார். கரானாவின் மேதையான உஸ்தாத் முஷ்டாக் உசேன் கானின் (இறப்பு: 1964), சீடரான இவர் மெல்லிசை மற்றும் அரிய ராகத்தை நிகழ்த்துவதில் பெயர் பெற்றவராயினும் இவரது பாடும் பாணியில் காயல், தரானா, தும்ரி, தாத்ரா, தப்பா, சைட்டி மற்றும் பஜனைகள் போன்ற வகைகளும் இடம்பெற்றுள்ளன. ஜோத்பூரில் பிறந்து வளர்ந்த இவர் 1945 ஆம் ஆண்டில் லாகூரில் அகில இந்திய வானொலியில் பாடத் தொடங்கினார். பின்னர் தில்லிக்கு மாறினார். அங்கு இவர் தில்லி, அகில இந்திய வானொலியின் இசை நிகழ்ச்சிகள் மற்றும் பிற இசை விழாக்களில் தொடர்ந்து பாடினார். இவர் இசைக் கல்வியையும் படித்தார். இறுதியாக தனது முனைவர் பட்டத்தையும் பெற்றார். கைராகர் பல்கலைக்கழகத்தில் இசையில் முனைவர் பட்டத்தில் ராஜஸ்தானின் நாட்டுப்புற இசை குறித்து விரிவான ஆராய்ச்சியை மேற்கொண்டார்.

இந்திய அரசு 1991ஆம் ஆண்டில் இவருக்கு பத்மசிறீ விருதும் அதனைத் தொடர்ந்து  2006ஆம் ஆண்டில் பத்ம பூசண்  விருதும்  வழங்கியது. 2002 ஆம் ஆண்டில், இந்தியாவின் இசை, நடனம் மற்றும் நாடகத்திற்கான தேசிய அகாடமியான சங்கீத நாடக அகாதமி தனது உயர்ந்த கௌரவமான சங்கீத நாடக அகாதமி கூட்டாளர் என்ற விருதினை இவருக்கு வழங்கியது.

ஆரம்பகால வாழ்க்கை மற்றும் பயிற்சி 
குரானா ராஜஸ்தானின் ஜோத்பூரில் ஒரு பஞ்சாபி குடும்பத்தில் பிறந்து வளர்ந்தார். இவரது குடும்பத்தில் எவரும் இசைக்கலைஞர்கள் அல்ல. மருத்துவர்கள், பொறியாளர்கள் மற்றும் வெளிநாட்டு சேவைகளில் பணிபுரியும் நபர்களாக இருந்தனர். குவாலியர் கரானாவைச் சேர்ந்த ராஜா பயா பூஞ்ச்வாலின் சீடரும் மருமகனுமான இசையமைப்பாளரும் பாடகருமான பண்டிட் ரகுநாத் ராவ் முசல்கோன்கரிடமிருந்து இவரது சகோதரர் கற்றுக் கொண்டிருப்பதைக் கண்ட இவருக்கு ஆரம்ப ஆண்டுகளில் இசையில் ஆர்வம் அதிகரித்தது. இவரது பழமைவாத குடும்பம் பெண்கள் இசையை கற்க அனுமதிக்கவில்லை. ஆனால் இவர் வானொலியில் பாரம்பரிய இசையை ஆர்வமாகக் கேட்பதைக் கண்டதும், முசல்கோன்கரின் கீழ் இவரது 12 வயதில் தனது இசை பயிற்சியைத் தொடங்க இவரது தந்தை அனுமதித்தார்.

தொழில் 
குரானா தனது 18 வயதில், இந்திய விமானப்படையில் பணிபுரிந்த ஒரு பல் மருத்துவரைத் திருமணம் செய்து கொண்டு லாகூருக்கு சென்றார். இவர் 1945ஆம் ஆண்டு தொடங்கி லாகூரில் உள்ள அகில இந்திய வானொலியில் தொடர்ந்து பாடினார். இந்தியா பிரிந்த பிறகு, இவரது குடும்பத்தினர் தில்லிக்கு மாற வேண்டியிருந்தது. அங்கு இவரது கணவர் விமானப்படையை விட்டு வெளியேறி தனியாக மருத்துவ மனையைத் தொடங்கினார். தனது கணவரின் வற்புறுத்தலின் பேரில், இரண்டு இளம் குழந்தைகளும், நோய்வாய்ப்பட்ட மாமியாரும் இருந்தபோதிலும், இவர் மீண்டும் பாடத் தொடங்கினார். இவர் கைம்முரசு இணை மேதை பண்டிட் சதுர் லால் என்பவரிடம் பயிற்சி பெற்றார். இது அடுத்த 16 ஆண்டுகளாக தொடர்ந்தது. பின்னர் வானொலிகளிலும் பாடும் வாய்ப்பாக மாறியது. இதற்கிடையில், அப்போது சங்கீத நாடக அகாதமியின் செயலாளராக இருந்த நிர்மலா ஜோஷி, தில்லியில் உள்ள மண்டி மாளிகையில் உள்ள தனது இசை பள்ளியான சங்கீத பாரதியில் பாரம்பரிய இசையை கற்பிக்க அழைத்தார்.

குறிப்புகள்

வெளி இணைப்புகள்

External links
 

பஞ்சாப் நபர்கள்
வாழும் நபர்கள்
1927 பிறப்புகள்
பத்மசிறீ விருது பெற்ற கலைத் துறையினர்
ஒருமைநிலைவாதம்

ஆன்மீகத்தில் ஒருமைநிலை என்பது "இரண்டு  அல்லது அதற்கும் மேற்பட்ட முழுமை" என்று பொருள்படுகிறது. 

முதலாவது, ஒருமைநிலை என்பது அறிவின் முதிர்ச்சி நிலையை குறிக்கிறது. எதில் இரண்டை தன்மை ஒருமை நிலை உணர்வு அனுபவப்படுகிறதோ அதைப் பற்றி விவரிக்கிறது.

தொடர் துறவறம் நிலை மேற்கொள்வது, மன ஒருமைப்பாடுப் பயிற்சிகள், தியானித்தல், அறநெறிகளை பின்பற்றுதல், போன்றவற்றின் மூலம் இம்முதிர்வை அறிவு எட்டுகிறது. 

இந்நிலையைப் பற்றி குறித்து இந்து சமயமானது அத்துவ வேதாந்தத்தில் சகஜ நிட்டை எனவும் துரியம் எனவும் கூறுகிறது. 

புத்த மதத்தில் வெறுமை, பரிநிஷ்பன்னா (பூரணம்), ஸ்வசன்வேதன் (சுயஅமைதி), ரிக்பா (அறிதல்) எனவும் அழைக்கிறது.

இஸ்லாமில் வஹ்தாத் அல் உஜுத்மேற்கத்திய கிருத்துவத்தில் நீயோ பிளாட்க்டோ மரபுகளில் ஹெனோசிஸ் எனவும் கூறுகின்றனர்.

மேற்கோள்கள்
   

பின் நவீனத்துவ கோட்பாடு
சமய மெய்யியல்
அத்வைதம்
Webarchive template wayback links
எகிப்தின் பத்தாம் வம்சம்

எகிப்தின் பத்தாம் வம்சம் (Tenth Dynasty of Egypt- Dynasty X)  எகிப்தின் முதல் இடைநிலைக் காலத்தின் (கிமு 2181 -  கிமு 2055)  போது எகிப்தின் ஏழாம் வம்சம் முதல் துவக்க கால எகிப்தின் பதினொன்றாம் வம்சம் முடிய விளங்கிய வம்சங்களில் ஒன்றாகும். எகிப்தின் பத்தாம் வம்சத்தினர் கிமு  2130 முதல் கிமு 2040 முடிய 90 ஆண்டுகள் பண்டைய எகிப்தின் பெரும்பகுதிகளை ஆண்டனர்.

ஆட்சியாளர்கள்
எகிப்தின் ஒன்பதாம் வம்சத்தின் பார்வோன் நிறுவிய ஹெராக்கிலியோபோலிஸ் மக்னா எனும் புதிய தலைநகரத்தில் எகிப்தின் பத்தாம் வம்ச மன்னர்கள் தங்கள் ஆட்சியை நடத்தினார். இவ்வம்ச காலத்திலும்  மேல் எகிப்து மற்றும் கீழ் எகிப்து ஒன்றிணைக்கப்படாது, சில உள்ளூர் வம்சத்தினர்கள் எகிப்தின் பகுதிகளை ஆண்டனர். இவ்வம்சத்தின் முக்கிய ஆட்சியாளர்களின் பெயர்கள் வருமாறு;
 மெரிஹத்தோர்
 எட்ட்டாம் நெபெர்கரே 
 மூன்றாம் வாக்கரே கெட்டி 
 மெரிகரே

பண்டைய எகிப்திய வம்சங்கள்
பண்டைய எகிப்திய அரசமரபுகள்

பண்டைய எகிப்தின் வரலாற்றுக் கால வரிசை

 எகிப்தின் துவக்க கால அரச மரபுகள் (கிமு 3150 - கிமு 2686) 
 பழைய எகிப்து இராச்சியம் (கிமு 2686 –  கிமு 2181)  
 எகிப்தின் முதல் இடைநிலைக் காலம் -  (கிமு 2181 -  கிமு 2055)   
 எகிப்தின் மத்தியகால இராச்சியம் -(கிமு 2055 – கிமு 1650)
 எகிப்தின் இரண்டாம் இடைநிலைக் காலம் - (கிமு 1650 - கிமு 1580)
 புது எகிப்து இராச்சியம் (கிமு 1550  –  1077)
 எகிப்தின் மூன்றாம் இடைநிலைக் காலம் -  (கிமு 1100 – கிமு 650)
 பிந்தைய கால எகிப்திய இராச்சியம் -  (கிமு 664  - கிமு 332)
 கிரேககர்களின் மாசிடோனியாப் பேரரசு - கிமு 332–  கிமு 305
 கிரேக்கர்களின் தாலமைக் பேரரசு - (கிமு 305 – கிமு 30)

மேற்கோள்கள்

எகிப்தின் வரலாறு
பண்டைய எகிப்திய அரசமரபுகள்
சைரன் (தொலைக்காட்சி தொடர்)

சைரன் (Siren) என்பது அமெரிக்க நாட்டு கற்பனை பரபரப்பூட்டும் மர்மத் தொலைக்காட்சி நாடகத் தொடர் ஆகும். இந்த தொடர் 29 மார்ச் 2018 முதல் 28 மே 2020 ஆம் ஆண்டு வரை பிரிபார்ம் தொலைக்காட்சியில் மூன்று பருவங்களாக ஒளிபரப்பாகி, 36 அத்தியாயங்களுடன் நிறைவு பெற்றது. மைக்கேல் ஏ. லெவின் என்பவர் இசை அமைத்திருந்தார்.

கதை

பருவம் 1
வாஷிங்டன் பகுதியில் உள்ள பிரிஸ்டல் கோவ் என்பது ஒரு கடலோர நகரம். இதனை புராணங்களில் கடற்கன்னிகளின் வீடு என அழைத்துள்ளனர். மீன் வலையில் ஒரு கடற்கன்னி சிக்கிக்கொள்கிறாள். அவள் குறித்த தகவல் அறிந்ததும் உள்ளூர் இராணுவம் அவளை கொண்டு சென்று ஆய்வு மேற்கொள்கிறது. இடையே மாட்டிக்கொண்ட கடற்கன்னியை தேடி அவளுடைய சகோதரி நிலப்பகுதிக்கு வருகிறார்.

கடல் உயிரின ஆர்வலரான பென் (அலெக்ஸ் ரோ) மற்றும் மேடி (ஃபோலா எவன்ஸ்-அகிங்போலா) ஆகியோர் கடற்கன்னியின் சகோதரியை தேட உதவுகிறார்கள். இறுதியாக கடற்கன்னி சகோதரியை காண்கிறார்கள். இரு சகோதரிகளும் கடலுக்குள் சென்று விடுகிறார்கள்.

ஒரு மாதங்களுக்குப் பிறகு கடற்கன்னி சகோதரிகள் மீண்டும் நிலப்பகுதிக்கு வந்து, பென் மற்றும் மேடியை சந்திக்கிறார்கள். தங்களுக்கு போதுமான உணவு கடலில் கிடைப்பதில்லை என முறையிடுகிறார்கள். பொய்யான ஒரு நிறுவனம் கடற்கன்னிகளின் உணவை அதிகளவு கொள்முதல் செய்வதை பென் கண்டறிகிறார். ஒரு ராணுவ அதிகாரியும், பென்னின் தந்தையும் இணைந்து கடற்கன்னிகளை பிடித்து ஆய்வே மேற்கொள்ள இவ்வாறு செய்வதை அறிகிறான்.

மனிதர்கள் மேல் கோபம் கொண்ட  கடற்கன்னிகளுக்கும், கடற்கன்னிகள் மேல் கோபம் கொண்ட மனிதர்களுக்கும் நடுவே நின்று பென் சமாதானம் செய்து வைக்கிறான்.

நடிகர்கள்
 அலெக்ஸ் ரோ
 எலைன் பவல்
 இயன் வெர்டூன்
 ரேனா ஓவன்
 ஃபோலா எவன்ஸ்-அகிங்போலா
 சிபோங்கிள் மலாம்போ

பருவங்கள்

மேற்கோள்கள்

வெளி இணைப்புகள்

அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
2018 இல் தொடங்கிய தொலைக்காட்சி நிகழ்ச்சிகள்
கடற்கன்னி பற்றிய புனைவுகள்
கனவுருப்புனைவு தொலைக்காட்சி தொடர்கள்
2020 இல் நிறைவடைந்த தொலைக்காட்சி நிகழ்ச்சிகள்
கிரிஜா தேவி

கிரிஜா தேவி (Girija Devi) (பிறப்பு: 1929 மே 8 - இறப்பு: 2017 அக்டோபர் 24) வாரணாசி மற்றும் செனியா  கரானாக்களின் இந்திய பாரம்பரிய பாடகர் ஆவார். இவர் பாரம்பரிய இசை மற்றும் மெல்லிசை நிகழ்ச்சிகளை நிகழ்த்தினார். மேலும் தும்ரியின் சுயவிவரத்தை உயர்த்த உதவினார். இவர் 2017 அக்டோபர் 24 அன்று இறந்தார்.

ஆரம்ப கால வாழ்க்கை 
கிரிஜா தேவி 1929 மே 8 ஆம் தேதி வாரணாசியில் ஜமீன்தாரான ராம்தியோ ராய் என்பவருக்கு பிறந்தார். இவரது தந்தை ஆர்மோனியம் வாசிப்பவராகவும், இசையை கற்றுக் கொடுப்பவராகவும் இருந்தார். கிரிஜா தேவி தனது ஐந்து வயதில் தொடங்கி பாடகர் மற்றும் சாரங்கி இசைக்கலைஞர் சர்ஜு பிரசாத் மிஸ்ராவிடம் கியால் மற்றும் தப்பா பாடுவதில் பயிற்சி மேற்கொண்டார்.  பின்னர், இவர் தனது ஒன்பதாவது வயதில் யாத் ரஹே என்ற திரைப்படத்தில் நடித்தார். மேலும்,சந்த் மிஸ்ராவின் கீழ் பலவிதமான பாணிகளில் தனது பயிற்சினைத் தொடர்ந்தார்.

தொழில் 

கிரிஜா தேவி 1949ஆம் ஆண்டில் அலகாபாத், அகில இந்திய வானொலியில்  அறிமுகமானார். ஒரு தொழிலதிபரை மணந்த கொண்டதினால் தனது தாய் மற்றும் பாட்டியின் எதிர்ப்பை எதிர்கொண்டார். அந்த காலகட்டத்தில் ஏனெனில் எந்தவொரு உயர் வர்க்கப் பெண்ணும் பகிரங்கமாக பொது வெளியில் நிகழ்ச்சிகளை நிகழ்த்தக்கூடாது என்று பாரம்பரியமாக நம்பப்பட்டது. கிரிஜா தேவி மற்றவர்களுக்காக தனிப்பட்ட முறையில் நிகழ்ச்சிகளை நிகழ்த்துவதில்லை என்று ஒப்புக் கொண்டார். ஆனால் 1951இல் பீகாரில் தனது முதல் பொது இசை நிகழ்ச்சியை வழங்கினார். சந்த் மிஸ்ரா 1960களின் முற்பகுதியில் இறக்கும் வரை அவரிடம் பயிற்சியில் ஈடுபட்டிருந்தார். 1980களில் கொல்கத்தாவில் உள்ள ஐ.டி.சி இசை ஆராய்ச்சி அகாதமியின் ஆசிரிய உறுப்பினராகவும், 1990களின் முற்பகுதியில் பனாரசு இந்து பல்கலைக்கழகத்தின் ஆசிரிய உறுப்பினராகவும் பணியாற்றினார். மேலும் இவரது இசை பாரம்பரியத்தை பாதுகாக்க பல மாணவர்களுக்கு கற்பிக்கவும் செய்தார்.  கிரிஜா தேவி அடிக்கடி சுற்றுப்பயணம் செய்து 2009 வரை தொடர்ந்து தனது இசை நிகழ்ச்சிகளை நிகழ்த்தினார்.

கிரிஜா தேவி பனாரசு கரானா பாணியில் பாடி, பொதுவான பாரம்பரிய பூராபி ஆங் தும்ரி பாணியை நிகழ்த்தினார். மேலும், அதன் நிலையை உயர்த்தவும் இவர் உதவினார். கஜ்ரி, சைட்டி மற்றும் ஹோலி ஆகிய பாரம்பரிய வகைகள் இவரது தொகுப்பில் உள்ளடங்கியது, மேலும், இவர் கியால், இந்திய நாட்டுப்புற இசை மற்றும் தப்பா ஆகியவற்றையும் பாடினார். நியூ க்ரோவ் அகராதி இசை மற்றும் இசைக்கலைஞர்கள் என்ற அமைப்பு ஒருமுறை இவரது பாரம்பரிய வகைப் பாடல்களை பீகார் மற்றும் கிழக்கு உத்தரப்பிரதேச பாடல்களின் பிராந்திய பண்புகளுடன் இணைத்தது என்று கூறியது.

விருதுகள் 

1972இல் இந்திய அரசு இவருக்குபத்மசிறீ விருது வழங்கி கௌரவித்தது. அதனைத் தொடர்ந்து 1989இல் பத்ம பூசண்  விருது , 2016இல்பத்ம விபூசண்  ஆகிய கௌரவங்களை வழங்கி இவரை கௌரவித்தது. 1977இல் சங்கீத நாடக அகாதமி விருதும் பின்னர், சங்கீத நாடக அகாதமி கூட்டாளர் கௌரவமும்  இவருக்கு வழங்கப்பட்டது. மேலும் 2012இல் மகா சங்கீத் சம்மன் விருது , டோவர் லேன் இசை மாநாட்டில் 'இசை சம்மன் விருது', ஜிமா விருதுகள் 2012 (வாழ்நாள் சாதனை) மற்றும் தனரிரி புரசுகார் போன்ற பட்டங்களும் இவர் பெற்றுள்ளார்.

குறிப்புகள்

மேலும் படிக்க

வெளி இணைப்புகள் 

சங்கீத நாடக அகாதமி விருது பெற்றவர்கள்
2017 இறப்புகள்
1929 பிறப்புகள்
பத்மசிறீ விருது பெற்ற கலைத் துறையினர்
பங்களாதேசத்தில் பெண்ணியம்

சமூக மற்றும் அரசியல் மாற்றத்தின் மூலம் பங்களாதேசத்தில் பெண்ணியம் சம உரிமைகளை நாடுகிறது.  பங்களாதேச அரசியலமைப்பு பிரிவு 28 வது பிரிவு கீழ்கண்டவாறு விவரிக்கிறது "மாநிலம் மற்றும் பொது வாழ்வின் அனைத்து துறைகளிலும் பெண்களுக்கும் ஆண்களுக்கு சமமான உரிமை உண்டு" என்று கூறுகிறது.

பங்களாதேச பெண்ணியவாதிகள்

பேகம் ரோக்கியா (Begum Rokeya) ஒரு குறிப்பிடத்தக்க முஸ்லீம் பெண்ணியவாதி.

காமினி ராய் (Kamini Roy) பிரித்தானிய இந்தியாவின் முதல் பட்டதாரிப் பெண்மணி என்ற பெருமைக்குரியவர்.

நுருன் நஹர் ஃபைசன்னேசா (Nurun Nahar Faizannesa) பங்களாதேசத்தின் பெண்ணிய இயக்கத்தின் தலைவர்

சுல்தானா கமால் (Sultana Kamal) ஒரு வழக்கறிஞர் மற்றும் மனித உரிமை ஆர்வலர்.ஐன் ஓ சாலிஷ் கேந்த்ரா என்ற சமூக உரிமைகளுக்கான ஒரு அமைப்புக்கான நிர்வாக இயக்குனராக பணியாற்றுகிறார்.

தஸ்லிமா நசுரீன் (Taslima Nasrin) ஒரு பெண்ணியவாதி. மத விமர்ச்சகர்.

செயதா ரசியா ஃபைஸ் (Syeda Razia Faiz) பங்களாதேசத்தின் முதல் நாடாளுமன்ற உறுப்பினராக தேர்வானவர்.

ஹஸ்னா பேகம் (Hasna Begum) பங்களாதேச சமகால பெண்ணியவாதி மற்றும் சமகால தத்துவவாதி ஆவார் மற்றும் பல்கலைக்கழக மானிய ஆணையத்தால் (யுஜிசி) University Grants Commission (Bangladesh) அளிக்கப்பட்ட கவுரவ 'ரோக்கியா நாற்காலி' (Rokeya Chair) வகித்தார்.

ரோக்கெயா ரஹ்மான் கபீர் (Rokeya Rahman Kabeer) ஒரு பெண் விடுதலை செயற்பாட்டாளர்.

மசுதா கதுன் (Masuda Khatun)ஒரு முன்னோடி பெண்ணியவாதியாக இருந்தார். காஜி நஸ்ருல் இஸ்லாமால் நெருப்பு பாம்பு (Fire Serpent) என புனைப்பெயரிட்டு அழைக்கப்பட்டவர்.

ஷஹேதா முஸ்தாஃபிஸ் (Shaheda Mustafiz) பங்களாதேச முதல் இரண்டு பெண் அமைப்பாளர்களில் ஒருவர்.

அமைப்புகள்
தாக்கா மகளிர் சங்கம்

இவற்றையும் காண்க
பேகம் ரோக்கியா
காமினி ராய்
நுருன் நஹர் ஃபைசன்னேசா
சுல்தானா கமல்
தஸ்லிமா நசுரீன்
செயதா ரசியா ஃபைஸ்
ஹஸ்னா பேகம்
ரோக்கெயா ரஹ்மான் கபீர்
மசுதா கதுன்
ஷஹேதா முஸ்தாஃபிஸ்
தாக்கா மகளிர் சங்கம்
இந்து சமயத்தில் பெண்கள்
இஸ்லாத்தில் பெண்கள்

குறிப்புகள்

நாடுகள் வாரியாகப் பெண்ணியம்
வங்காளதேசப் பண்பாடு
சாரா டிரிம்பின்

சாரா டிரிம்பின் (Sarah Trimpin) சுவிட்சர்லாந்து நாட்டிலுள்ள வேய்ன் மாநில பல்கலைக்கழகத்தில் பணிபுரியும் வேதியியலாளர் மற்றும் பேராசிரியர் ஆவார். இவரது ஆராய்ச்சி ஆர்வங்கள் பொருண்மை  நிறமாலையியல் அயனியாக்கம் தொடர்பான ஆய்வுகளை மையமாகக் கொண்டிருந்தன. இதன் தொடர்ச்சியாக எம்.எசு.சொலுயுசன்சு , எல்.எல்.சி என்ற நிறுவனம் ஒன்று உருவானது. மேம்பட்ட அயனியாக்க முறைகளை தொழிற்சாலைகளுக்கு கொண்டு வருவதை இந்நிறுவனம் தன்னுடைய நோக்கமாகக் கொண்டிருந்தது. இவரது பணியை 2019 ஆம் ஆண்டு அமெரிக்க பொருண்மை நிறமாலையியல் சமூகம் பீமன் பதக்கம் வழங்கி அங்கீகரித்துள்ளது.

டிரிம்பின் 1999 ஆம் ஆண்டு செருமனியிலுள்ள   கான்சுடான்சு பல்கலைக்கழகத்தில் பட்டப்படிப்பும் 2002 ஆம் ஆண்டு மைன்சு நகரத்திலுள்ள பாலிமர் ஆராய்ச்சிக்கான மேக்சு பிளாங்க் நிறுவனத்தில் முனைவர் பட்டமும் பெற்றார். அமெரிக்காவின் ஒரிகான் மாநில பல்கலைக்கழகம் மற்றும் இந்தியானா பல்கலைக்கழகத்தில் முனைவர் பட்ட மேறபடிப்பை முடித்த பிறகு, 2008 ஆம் ஆண்டில் வேய்ன் மாநிலப் பல்கலைக்கழகத்தில்  ஆசிரியராகப் பணியில் சேர்ந்தார்.

மேற்கோள்கள்

வெளி இணைப்புகள் 
 http://www.indiana.edu/~clemmer/home.htm 

வாழும் நபர்கள்
அறிவியலாளர்கள்
வேதியியலாளர்கள்
ஃபாஸ்ல் லோஹானி

ஃபாஸ்ல் லோஹானி (Fazle Lohani) (12 மார்ச் 1929 - 30 அக்டோபர் 1985) ஒரு பங்களாதேச பத்திரிகையாளர், தொலைக்காட்சி தொகுப்பாளர், பாடலாசிரியர் மற்றும் திரைப்பட தயாரிப்பாளர் ஆவார்.  1977 முதல் 1985 வரை பங்களாதேச தொலைக்காட்சியில் ஒளிபரப்பப்பட்ட ஜோடி கிச்சு மோன் நா கோரென் (Jodi Kichu Mone Na Koren) என்ற பிரபல வங்காள மொழி தொலைக்காட்சி நிகழ்ச்சியால் அவர் மிகவும் பிரபலமானவர்.

ஆரம்ப கால வாழ்க்கை
லோகானி பிரித்தானிய இந்தியாவின் அப்போதைய வங்காளதேசத்தில் சிராஜ்கஞ்ச் மாவட்டத்தில் உள்ள கவுலியா கிராமத்தில் பிறந்தார்.  அவரது சகோதரர் ஃபதே லோகானியும் ஒரு குறிப்பிடத்தக்க தொலைக்காட்சி பிரபலம் ஆவார். இவரது சகோதரி ஹுஸ்னா பானு கானம் ஒரு கல்வியாளர் மற்றும் நஸ்ருல் சங்கீத் பாடகர் ஆவார்.

தொழில்

குறிப்புகள்

1985 இறப்புகள்
1929 பிறப்புகள்
ஷஹேதா முஸ்தாஃபிஸ்

ஷஹேதா முஸ்தாஃபிஸ் (Shaheda Mustafiz) பங்களாதேசத்தின் முதல் பெண் மென்பொருள் கட்டமைப்பாளர்.

வாழ்க்கைக் குறிப்பு

ஷஹேதா முஸ்தாஃபிஸ் பொருளாதாரம் படித்த மாணவி.

பொருளாதாரத்தில் தனது படிப்பை முடித்த பின்னர், அமெரிக்காவின் என்.சி.ஆர் நிறுவனத்தில் மென்பொருள் கட்டமைப்பு குறித்த பயிற்சி பெற்றார்.

அவர் 1976 ஆம் ஆண்டில் நிறுவனத்தின் பங்களாதேச கிளையில் கணிணி அமைப்பு மேலாளராக ஆனார்.
அவர் லீட்ஸ் என்ற நிறுவனத்திலும் பணியாற்றியுள்ளார். 
அவர் 1998 இல் ப்ரோபிடி சிஸ்டம்ஸ் லிமிடெட் நிர்வாக இயக்குனராகிவிட்டார்.

கனடாவின் 20-20 டெக்னாலஜிஸ் இன்கார்பரேட்டட் நிறுவனத்தின் பங்களாதேஷ் கிளையின் நிர்வாக இயக்குநராகவும், அமெரிக்காவின் இ-டெக்லொஜிக்ஸ் இன்கார்பரேட்டட் நிறுவனத்தின் பங்களாதேச கிளையின் நிர்வாக துணைத் தலைவராகவும் பணியாற்றியுள்ளார்.
தவிர, அவர் பெண்கள் மற்றும் குழந்தைகளுக்காக கணினி பயிற்சி நிறுவனத்தை நடத்தி வருகிறார், மேலும் அவரது அடுத்த தலைமுறையின் மென்பொருள் நிறுவனத்தின் ஆலோசகராகவும் பணிபுரிகிறார்.

குறிப்புகள்

வாழும் நபர்கள்
காங்கிரசு சனநாயகப் பேரவை

காங்கிரசு சனநாயகப் பேரவை (Congress Jananayaka Peravai, ஆங்கிலம்:Congress Democratic Front) இந்தியாவின், தமிழ்நாட்டில் செயல்பட்ட ஒரு அரசியல் கட்சியாகும். இக்கட்சியை ப. சிதம்பரம் 2001 ஆம் ஆண்டு நிறுவினார். 1996 ஆம் ஆண்டு நடந்த சட்டமன்றத் தேர்தலில், அதிமுக - காங்கிரசு கூட்டணியை எதிர்த்து, தமிழ்நாடு மாநில காங்கிரசு தலைவர்களான ஜி. கே. மூப்பனார் அவரது நண்பர் ப. சிதம்பரம் ஆகியோர் இணைந்து தமிழ் மாநில காங்கிரசு என்ற கட்சியை உருவாக்கினார்கள். பின்பு அவ்வாண்டு நடந்த தமிழக சட்டமன்ற தேர்தலில் திமுகவுடன் தமாகா கூட்டணி ஆதரவுடன் பெரும்பாலான இடங்களில் வெற்றி பெற்றது. ஆனால் அடுத்து நடந்த 2001 ஆம் ஆண்டு சட்டமன்றத் தேர்தலில், தமிழ் மாநில காங்கிரசு - அதிமுகவுடன் கூட்டணி வைத்து கொண்டதால், அதிலிருந்து விலகிய முன்னாள் மத்திய நிதியமைச்சர் ப. சிதம்பரம், தமாகா சனநாயக பேரவை என்ற கட்சியை 2001 ஆம் ஆண்டு தொடங்கினார். பின் அவ்வாண்டு நடைபெற்ற சட்டமன்றத் தேர்தலில் எதிர்கட்சியான திமுக அங்கம் வகித்திருந்த பாரதிய ஜனதா கட்சியின் தலைமையிலான தேஜகூ கூட்டணியில் இடம் பெற்று இருந்தது. மூப்பனாரின் மறைவுக்குப் பின் காங்கிரஸ் ஜனநாயக பேரவை என பெயர் மாற்றப்பட்டது.

2004 ஆம் ஆண்டு நடந்த மக்களவைத் தேர்தலில், ப. சிதம்பரம், சிவகங்கை தொகுதியிலிருந்து, இந்திய தேசிய காங்கிரசு வேட்பாளராக போட்டியிட்டு, 4,00,393 வாக்குகள் (60,01%) பெற்று வெற்றி பெற்றார்.

நவம்பர் 25, 2004 அன்று இக்கட்சியானது, இந்திய தேசிய காங்கிரசுடன் இணைந்தது. இந்த இணைப்பு குறித்த விவாதங்கள், நீண்ட காலமாக நடந்தன. ஆனால் இந்த இணைப்பை, தமிழக காங்கிரசு தலைமையால் எதிர்க்கப்பட்டது. இறுதியில் இந்த இணைப்பு தேசிய காங்கிரசு தலைமையால் நிகழ்த்தப்பட்டது.

மேற்கோள்கள் 

தமிழ்நாட்டில் இல்லாதுபோன அரசியல் கட்சிகள்
சிலா மேத்தா

சிலா மேத்தா (Shila Mehta) ஒரு இந்திய பாரம்பரிய நடன கலைஞரும், நடன இயக்குநரும், நடன ஆசிரியரும் மற்றும் இசையமைப்பாளரும் ஆவார். தனது துறையில் 35 ஆண்டுகளுக்கும் மேலான அனுபவமுள்ள கலைஞர் ஆவார். இவரது பின்னணி வட இந்திய வடிவமான கதக்கில் உறுதியாக வேரூன்றியுள்ளது. இது இந்தியா, வட அமெரிக்கா, ஆஸ்திரேலியா மற்றும் ஐரோப்பா உள்ளிட்ட சுற்றுப்பயணங்கள் உட்பட உலகெங்கிலும் உள்ள பார்வையாளர்களிடம் எடுத்துச் சென்றுள்ளது. மேத்தா இந்தியாவின் மும்பையிலுள்ள "நூபுர் ஜங்கர் நிகழ்த்து கலைகள் ஆராய்ச்சி மையம்" என்ற நடன நிறுவனத்தின்  நிறுவனராவார். இது இப்போது உள்ளூர் மற்றும் சர்வதேச மாணவர்களுக்கான கலாச்சார மையமாக மாறியுள்ளது. இந்த நிறுவனம் புதுடில்லி, இந்தியாவின் கலாச்சார உறவுகள் அமைப்பில் பதிவு செய்யப்பட்டுள்ளது. மிகச் சிறிய வயதிலேயே, கலை மற்றும் கலாச்சாரத் துறையில் தனது சிறப்பம்சத்தை வெளிப்படுத்தினார். குறிப்பாக குசராத்தி சமுதாயத்தில், ஆற்றல் அலைகளை கொண்டு வரும் அற்புதமான நிகழ்ச்சிகள் மற்றும் நடனங்கள் ஆகியவற்றை நிகழ்த்தினார்.

ஆரம்பகால வாழ்க்கை மற்றும் பயிற்சி 
சிலா கொல்கத்தாவில் சனவரி 1 அன்று பிறந்தார். அங்கிருந்து கொல்கத்தா பல்கலைக்கழகத்தில் இளங்கலை வணிகவியல் பட்டம் பெற்றார். மகாராட்டிரா காவி குல்குரு காளிதாஸ் சமசுகிருத பல்கலைக்கழகத்தில் நுண்கலையில் முதுகலைப் பட்டம் பெற்றார். இவர் அலகாபாத்தில் உள்ள பிரயாக் சங்க சமிதியிடமிருந்து "நிருத்ய பிரவீன்" என்ற பட்டத்தை பெற்றுள்ளார். சமகால நடனம், நடன சிகிச்சை மற்றும் தளம் சார்ந்த நடனம் ஆகியவற்றை ஆராய்வது உட்பட கனடாவின் டொராண்டோவின் யார்க் பல்கலைக்கழகம் வழியாக விரிவான தொழில் வளர்ச்சியையும் இவர் மேற்கொண்டார். மேத்தா தனது ஐந்து வயதில் நிருத்யாச்சார்யா பிரகலாத் தாசின் கீழ் நடனப் பயிற்சியைத் தொடங்கினார். பதினாறு வயதிலிருந்தே, பண்டிட் சித்ரேஷ் தாஸ், பண்டிட் விஜய் சங்கர் மற்றும் பண்டிட் பிர்ஜு மகாராஜ் குமுதினி லக்கியா போன்ற பிற முக்கிய நிபுணர்களுடன் பயிற்சிக்கு கணிசமான நேரத்தை செலவிட்டார். தாலியோகி பண்டிட் சுரேஷ் தல்வால்கரின் கீழ் இவரது லே மற்றும் டால் பயிற்சி இருந்தது. தற்போது இவர் முனைவர் கனக் ரிலுடன் அபிநய அழகியல் பற்றிய புரிதலில் பணியாற்றி வருகிறார்.

நிகழ்ச்சிகள் 
சிலா இந்தியா, ஐரோப்பா, ஆஸ்திரேலியா, மத்திய கிழக்கு மற்றும் அமெரிக்காஉள்ளிட்ட நாடுகளில் பல மதிப்புமிக்க திருவிழாக்கள் மற்றும் அரங்குகளில் நடைபெறும் நடன நிகழ்ச்சிகளில் பங்கு கொள்ள உலகம் முழுவதும் சுற்றுப்பயணம் மேற்கொள்கிறார். இவரது தனித்துவமான பாணியை அங்கீகரிக்கும் பல விருதுகளை இவரது படைப்புகள் பெற்றுள்ளன. சைதன்ய யோகா மற்றும் சரணி கதக் மற்றும் பிரபலமான நாட்டுப்புற நடனங்களின் அடிப்படையிலான நடன அமைப்புகள் போன்றவற்றில் பங்களிப்புக்காகவும் இவர் நன்கு அறியப்படுகிறார்.

நூபுர் ஜங்கர் நிகழ்த்து கலைகள் ஆராய்ச்சி மையம் 
1983 முதல் இந்தியாவின் கொல்கத்தாவில் வேர்களைக் கொண்ட "நுபுர் ஜங்கர் நிகழ்த்து கலைகள் ஆராய்ச்சி மையம்", இப்போது மும்பை அறக்கட்டளை சட்டம், 1950 இன் கீழ் பதிவுசெய்யப்பட்ட அறக்கட்டளையாக உள்ளது. இது 30 ஆண்டுகளுக்கும் மேலாக உயர்தர நடனக் கல்வியை வழங்கி வருகிறது. இந்திய கலாச்சார உறவுகளுக்கான அமைப்பில் பதிவுசெய்யப்பட்ட இந்த நிறுவனம், கதக்கின் பாரம்பரிய கலை வடிவத்தை உள்ளூர் மற்றும் சர்வதேச மாணவர்களுக்கு கற்றுத்தருகிறது.

குறிப்புகள் 

கதக் நடனக் கலைஞர்கள்
இந்தியப் பாரம்பரிய பெண் நடனக் கலைஞர்கள்
வாழும் நபர்கள்
1960 பிறப்புகள்
வால்டர் சிட்னி மெட்காஃப்

வால்டர் சிட்னி மெட்காஃப் (Walter Sidney Metcalf) நியூசிலாந்து நாட்டைச் சேர்ந்த ஓர் இயற்பிய வேதியியலாளர் ஆவார். 1918 ஆம் ஆண்டு மே மாதம் 18 ஆம் தேதி பிறந்த இவர் 2008 ஆம் ஆண்டு சூலை மாதம் 25 அன்று இறந்தார்.
  
வால்டர் மெட்காஃப் தனது முதல் அறிவியல் பட்டத்துடன் இணையாக இசை பாடத்திலும்  இளங்கலைப் பட்டம் பெற்றார். ஆக்சுபோர்டு பல்கலைக்கழகத்தில் பிரித்தானிய இயற்பிய வேதியியலாளர் இ.யே.போவனின் வழிகாட்டுதலுடன் முனைவர் பட்டம் பெற்றார்.

மெட்காஃப் தொடக்கத்தில் வெல்லிங்டன் விக்டோரியா பல்கலைக்கழகத்தில் பணிபுரிந்தார். பின்னர் 1954 ஆம் ஆண்டு கேண்டர்பரி பல்கலைக்கழகம் என்று தற்போது அழைக்கப்படும் கேண்டர்பரி பல்கலைக்கழகக் கல்லூரிக்கு சென்றார். குறிப்பாக ஒளி வேதியியல் பாடத்தை கற்பித்த இவர் 1975 ஆம் ஆண்டு ஒரு பேராசிரியராக பணியிலிருந்து ஓய்வு பெற்றார். இவரது ஆராய்ச்சிக்காக நியூசிலாந்தின் ராயல் சொசைட்டி 1966 ஆம் ஆண்டு  டி.கே. சைடி பதக்கத்தை  வழங்கியது. வாழ்க்கையின் இறுதி காலத்தில் கால்சியம் வளர்சிதை மாற்ற ஆராய்ச்சியில் மெட்காஃப் பணியாற்றினார்.

மேற்கோள்கள் 

1918 பிறப்புகள்
2008 இறப்புகள்
நியூசிலாந்து வேதியியலாளர்கள்
லியோன் மார்ச்லெவிசுக்கி

லியோன் பாவெல் தியோதர் மார்ச்லெவிசுக்கி (Leon Paweł Teodor Marchlewski) என்பவர் போலந்து நாட்டைச் சேர்ந்த ஒரு வேதியியலாளர் மற்றும் போலந்து வேதியியல் கழகத்தின் கௌரவ உறுப்பினர் ஆவார். 1869 ஆம் ஆண்டு டிசம்பர் மாதம் 15 ஆம் தேதி போலந்தின் வுலோகிளாவெக் நகரத்தில் பிறந்த இவர் 1946 ஆம் ஆண்டு சனவரி மாதம் 16 அன்று இறந்தார் . 
குளோரோபில் எனப்படும் பச்சையம் நிறமி குறித்த வேதியியல் துறையின் நிறுவனர்களில் ஒருவராக லியோன் இருந்தார் . 1927 ஆம் ஆண்டில் பாரிசு நகரில் வேதியியல் தொடர்பான அனைத்துலக மாநாட்டில் கலந்து கொள்ள இவர் அரசுமுறைப் பயணம் மேற்கொண்டார் . இவர் பயன்படுத்திய அரசு வழங்கிய அதிகாரப்பூர்வ கடவுச்சீட்டு  வலதுபுறம் உள்ளது.

மேற்கோள்கள்

வெளி இணைப்புகள் 

1869 பிறப்புகள்
1946 இறப்புகள்
வேதியியலாளர்கள்
போலந்து அறிவியலாளர்கள்
மார்த்தாண்டம் மேம்பாலம்

மார்த்தாண்டம் மேம்பாலம் குழித்துறை தாமிரபரணி ஆற்றுப்பாலத்தில் இருந்து மார்த்தாண்டம் பம்மம் வரை சுமார் 2.5 கி.மீ தூரத்திற்கு இது கட்டப்பட்டுள்ளது.  மார்த்தாண்டம் மேம்பாலம் தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலமாக அமைக்கப்பட்டுள்ளது.

வரலாறு 
மார்த்தாண்டத்தில் ஏற்பட்டுகின்ற போக்குவரத்து நெரிசலை குறைக்க மத்திய இணை அமைச்சர் பொன். இராதாகிருஷ்ணன் இதற்கான முயற்சியை மேற்கொண்டார். 19 ஜனவரி 2016 மத்திய சாலைப் போக்குவரத்துத் துறை அமைச்சர் நிதின் கட்கரி மேம்பாலம் பணிக்கு அடிக்கல் நாட்டினார். மார்த்தாண்டம் மேம்பாலம் பொதுமக்கள் பார்வைக்காக 12 நவம்பர் 2018 அன்று திறக்கப்பட்டது.

நீளமான இரும்பு பாலம் 
தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலம் அகும்.

பாலத்தின் வகை 
தேசிய நெடுஞ்சாலை எண்.47 இல் வெட்டுவெந்நியில் குழித்துறை ஆற்றுப் பாலம் முடியும் இடத்தில் தொடங்கி மார்த்தாண்டம் அருகே பம்மம் பகுதியில் உள்ள அரசு விரைவுப் போக்குவரத்துக் கழக பணிமனை வரை 2.4 கி.மீட்டர் தொலைவுக்கு மார்த்தாண்டம் மேம்பாலம் அமைக்கப்பட்டுள்ளது. இதன் மொத்த செலவு ரூ. 222 கோடி செலவு செய்யப்பட்டுள்ளது. மார்த்தாண்டம் மேம்பாலம் தமிழகத்தின் முதல் இரும்புப் பாலமாகும். இந்த மேம்பாலத்தில் 112 ராட்சத பில்லர்கள் (தூண்கள்) அமைக்கப்படுகின்றன. இதில் 21 தூண்கள் கான்கிரீட்டால் ஆனவை. மற்ற தூண்கள் அனைத்தும் இரும்பால் ஆனவை.

சான்றுகள்

மேம்பாலங்கள்
கன்னியாகுமரி மாவட்ட மேம்பாலங்கள்
பாலங்கள்
படை வீட்டு அம்மன்

படை வீட்டு அம்மன் என்பது 2002 இல் வெளிவந்த தமிழ்த் திரைப்படமாகும். இதனை புகழ்மொழி இயக்கியிருந்தார். இத்திரைப்படத்தில் மீனா, ராம்கி (நடிகர்), தேவயானி மற்றும் ரவளி ஆகியோர் நடித்துள்ளனர். எஸ். ஏ. ராஜ்குமார் இசையில் 4 நவம்பர் 2002 இல் வெளிவந்தது.  இத்திரைப்படம் இந்தி மொழியில் "தேவி துர்கா சக்தி" என்ற பெயரில் டப்பிங் செய்யப்பட்டது.

நடிகர்கள்
மீனா - படை வீட்டு அம்மன் மற்றும் முத்து மாரி
ராம்கி (நடிகர்) - காட்டு அதிகாரி சங்கர்
தேவயானி - சாமுண்டி 
ரவளி - ரத்னா
செந்தில் - சடையாண்டி
வினு சக்ரவர்த்தி - காத்தவராயன்
நிழல்கள் ரவி - ரத்னாவின் தந்தை
பி. ஆர். வரலட்சுமி
கே. ஆர். வத்சலா
 பேபி அக்சையா 
வெள்ளை சுப்பையா
 பயில்வான் ரங்கநாதன்
 சூர்யகாந்த்

இசை
காளிதாசன், காமகோடி, கிரித்தியா மற்றும் ராம நாராயணன் ஆகியோர் பாடல்கள் எழுதினர்.

ஆதாரங்கள்

இந்தியத் தமிழ்த் திரைப்படங்கள்
2002 தமிழ்த் திரைப்படங்கள்
இந்து பக்தி திரைப்படங்கள்
செந்தில் நடித்த திரைப்படங்கள்
நிழல்கள் ரவி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
யாத்கார்

யாத்கார் 1984 ஆம் ஆண்டு வெளிவந்த இந்தி மொழி திரைப்படமாகும். தாசரி நாராயண ராவ் இயக்கத்தில் வெளிவந்த இத்திரைப்படத்தில் கமல்ஹாசன், பூனம் தில்லான், சஞ்சீவ் குமார் மற்றும் பலர் நடித்திருந்தனர்.

நடிகர்கள் 
 கமல்ஹாசன் 
 பூனம் தில்லான்
 சஞ்சீவ் குமார்  
 ஜமுனா 
 தனுஜா  
 விஜய் ஆராரோ

மேற்கோள்கள்

வெளி இணைப்புகள் 
 

1984 இந்தித் திரைப்படங்கள்
காதல் திரைப்படங்கள்
கமல்ஹாசன் நடித்துள்ள திரைப்படங்கள்
இந்திய இந்தித் திரைப்படங்கள்
இரட்டை மனிதன்

இரட்டை மனிதன் (Erattai Manithan) என்பது 1982ஆம் ஆண்டு சனவரி மாதம் 14 ஆம் தேதியன்றூ வெளிவந்த இந்தியத் தமிழ்த் திரைப்படமாகும். கே. சங்கர், எஸ். ஆதிலட்சுமி ஆகியோர் தயாரித்தனர். இத்திரைப்படத்தில் எஸ். எஸ். ராஜேந்திரன், ஜெய்கணேஷ், இலதா, சுமித்ரா, பவானி, வி. கே. ராமசாமி ஆகியோர் முக்கியக் கதாபாத்திரங்களில் நடித்திருந்தனர். 
ம. சு. விசுவநாதன் இசையமைத்திருந்தார்.

நடிகர்கள் 

எஸ். எஸ். ராஜேந்திரன்
ஜெய்கணேஷ்
இலதா
சுமித்ரா
பவானி
வி. கே. ராமசாமி
 டி. வி. நாராயணசாமி
சுருளி ராஜன் - கௌரவத் தோற்றம்
மனோரமா
காந்திமதி
 பிரீத்தா
 ஏ. கே. சுந்தர் 
 சுப்பையா
கரிக்கோல் ராஜ்
சீதாராமன்
ராஜவேலு
ஜெயதேவ்

மேற்கோள்கள்

வெளி இணைப்புகள் 
 

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
வி. கே. ராமசாமி நடித்த திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
ஜெய்கணேஷ் நடித்த திரைப்படங்கள்
சுமித்ரா நடித்த திரைப்படங்கள்
சுருளி ராஜன் நடித்த திரைப்படங்கள்
மனோரமா நடித்த திரைப்படங்கள்
காந்திமதி நடித்த திரைப்படங்கள்
மனைவி சொல்லே மந்திரம்

மனைவி சொல்லே மந்திரம் (Manaivi Solle Manthiram) என்பது  1983 இல் வெளிவந்த இந்திய தமிழ் திரைப்படம் ஆகும். இத்திரைப்படத்தினை ராம நாராயணன் இயக்கினார். பி. கண்மணி கதை எழுதியுள்ளார்.

இத்திரைப்படத்தில் மோகன், நளினி, பாண்டியன், இளவரசி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இளையராஜா இசையமைத்துள்ளார்.

நடிகர்கள் 

 மோகன் - தியாகு
 நளினி - செல்வி
 பாண்டியன் - பரதன்
 இளவரசி - ராணி
 வெண்ணிற ஆடை மூர்த்தி - தியாகுவின் தந்தை
 வினு சக்ரவர்த்தி - பாலகிருஷ்ணன்
 கல்லாப்பெட்டி சிங்காரம் - செல்வியின் தந்தை
 மனோகர் - கோபால்
 ராஜசுலோசனா - தியாகுவின் அம்மா
 குள்ளமணி
 யுகலட்சுமி
 டி. கே. எஸ். சந்திரன்
 செஞ்சி கிருஷ்ணன்
 பயில்வான் ரங்கநாதன்
 உசிலமணி
 சிவராமன்

இசை
இத்திரைப்படத்திற்கு இளையராஜா இசை அமைத்துள்ளார். கங்கை அமரன், முத்துலிங்கம், வைரமுத்து ஆகியோர் பாடல்களை எழுதியிருந்தனர்.

மேற்கோள்கள்

வெளி இணைப்புகள் 
 
 

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
மோகன் நடித்த தமிழ்த் திரைப்படங்கள்
நளினி நடித்த தமிழ்த் திரைப்படங்கள்
பாண்டியன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்